**Apstiprināts**

Ar 29.09.2022. domes sēdes lēmumu

Nr.1173 (protokols Nr.15, 34.§)

**Nosacījumi par nomas maksas samazinājuma kritērijiem**

1. Nomas maksas samazinājums var tikt piešķirts par sekojošu kritēriju izpildi:

Objektā tiek radītas jaunas darba vietas;

Objektā veikti finansiāli ieguldījumi vienā vai vairākos pasākumos, kas :

- nodrošinās saimnieciskās darbības paplašināšanu vai dažādošanu,

- sekmēs inovāciju vai jaundibinātu ražošanas uzņēmumu veidošanos,

- nomas Objekta infrastruktūras attīstībā.

2. Par radītām jaunām darba vietām (ne mazāk kā 8) - par 30 procentiem no noteiktā nomas maksas apmēra un katru nākamo radīto darba vietu - papildus 4 procenti no noteiktā nomas maksas apmēra, bet kopā par šo kritēriju ne vairāk kā 50 procenti no noteiktā nomas maksas apmēra:

|  |  |
| --- | --- |
| Radītas jaunas darba vietas(skaists) | Nomas maksas samazinājums(procentos) |
| 8 | 30 |
| 9 | 34 |
| 10 | 38 |
| 11 | 42 |
| 12 | 46 |
| 13 un vairāk | 50 |

3. Par finansiālajiem ieguldījumiem, kas nav mazāki par 50 000 EUR - par 10 procentiem no noteiktā nomas maksas apmēra un par katriem papildus 10 000 EUR finansiālo ieguldījumu - papildus 2 procenti no noteiktā nomas maksas apmēra, bet kopā par šo kritēriju ne vairāk kā 50 procenti no noteiktā nomas maksas apmēra:

|  |  |
| --- | --- |
| Finansiālie ieguldījumi(EUR) | Nomas maksas samazinājums(procentos) |
| 50000 | 10 |
| 60000 | 12 |
| 70000 | 14 |
| 80000 | 16 |
| 90000 | 18 |
| 100000 | 20 |
| 110000 | 22 |
| 120000 | 24 |
| 130000 | 26 |
| 140000 | 28 |
| 150000 | 30 |
| 160000 | 32 |
| 170000 | 34 |
| 180000 | 36 |
| 190000 | 38 |
| 200000 | 40 |
| 210000 | 42 |
| 220000 | 44 |
| 230000 | 46 |
| 240000 | 48 |
| 250000 un vairāk | 50 |

4. Vienlaicīgi piemērojot 2. un 3. punktā noteiktos kritērijus, kopējais nomas maksas samazinājums nedrīkst pārsniegt 90 procentus no nomas maksas apmēra.

5. Ievērojot 6.punktā minētos nosacījumus, nomas maksas samazinājums par jaunām darba vietām tiek piemērots tik ilgu laika posmu, kamēr Objektā ir atbilstošs darba vietu skaits, par finansiālajiem ieguldījumiem - visu nomas līguma darbības laiku.

1. Komercdarbības atbalstu samazinātas nomas maksas veidā saskaņā ar Eiropas Komisijas (turpmāk - Komisijas) regulu Nr. 1407/2013, Komisijas regulu Nr. 717/2014 un Komisijas (ES) regulu Nr. 1408/2013 piešķir ne vēlāk kā līdz 2021.gada 30. jūnijam (ieskaitot). Atbalsts samazinātas nomas maksas veidā tiks turpināts, ievērojot normatīvo aktu nosacījumus, kas pēc 2021.gada 30. jūnija aizvietos Komisijas regulu Nr. 1407/2013, Komisijas regulu Nr. 717/2014 un Komisijas regulu Nr. 1408/2013.